stanford-oval/wikipedia huggingface dataset:
คณะวิศวกรรมศาสตร์ มหาวิทยาลัยเทคโนโลยีราชมงคลธัญบุรี

| --- | --- |
Faculty of Engineering Rajamangala University of Technology Thanyaburi
สถาปนา: พ.ศ. 2518
คณบดี: ผศ.ดร. สมหมาย ผิวสอาด
ที่อยู่: 39 หมู่ 1 ถนนรังสิต-นครนายก ต.คลองหก ธัญบุรี ปทุมธานี
สี: สีเลือดหมู
มาสคอต: เกียร์
เว็บไซต์: en.rmutt.ac.th
คณะวิศวกรรมศาสตร์ มหาวิทยาลัยเทคโนโลยีราชมงคลธัญบุรี เป็นหนึ่งในคณะแรกตั้งของ มหาวิทยาลัยเทคโนโลยีราชมงคลธัญบุรีเป็นคณะในสังกัดมหาวิทยาลัยเทคโนโลยีราชมงคลธัญบุรีปัจจุบัน และเคยเป็น 1 ใน 16 คณะเดิมที่เปิดสอนระดับปริญญาตรีสังกัดสถาบันเทคโนโลยีราชมงคล กระทรวงศึกษาธิการ จัดตั้งขึ้นในปี พ.ศ. 2518 โดยเปิดสอนระดับปริญญาตรีสาขาวิศวกรรมศาสตร์
ประวัติคณะ

คณะวิศวกรรมศาสตร์ เดิมเปิดการเรียนการสอนที่ วิทยาเขตเทเวศร์ มีเนื้อที่ทั้งหมด 9 ไร่ 48 ตารางวา ณ สถานที่นี้เคยเป็นวังรพีพัฒน์ ของพระเจ้าบรมวงศ์เธอ พระองค์เจ้ารพีพัฒนศักดิ์ กรมหลวงราชบุรีดิเรกฤทธิ์ซึ่งเป็นพระบิดาแห่งกฎหมายไทย เมื่อเสด็จในกรมฯ สิ้นพระชนม์วังนี้กลายเป็น โรงเรียนรพีพัฒน์ของเอกชน ตั้งอยู่ได้ไม่นานกระทรวงอุตสาหกรรม ขอซื้อต่อเพื่อจัดตั้งเป็นโรงงานผลิตร่ม จากนั้นได้เปลี่ยนเป็นสถานศึกษา ดังรายละเอียดดังต่อไป
พ.ศ. 2496 กรมอาชีวศึกษาขอซื้อต่อจากกระทรวงอุตสาหกรรม จัดตั้งโรงเรียนฝึกหัดครูอาชีวศึกษาขึ้น
พ.ศ. 2499 ได้โอนไปสังกัดกรมการฝึกหัดครูเปิดสอน หลักสูตร ปกศ.อาชีวศึกษา
พ.ศ. 2504 ได้โอนกลับมาสังกัดกรมอาชีวศึกษา อีกครั้งหนึ่ง พร้อมทั้งได้ยกฐานะเป็นวิทยาลัยครูอาชีวศึกษา ประกอบด้วย แผนกช่างวิทยุและโทรคมนาคม แผนกช่างกลโรงงาน แผนกช่งเชื่อมโลหะแผ่น และแผนกช่างยนต์ทำการผลิตนักศึกษา หลักุตร 2 ปี ระดับประกาศนียบัตรฝึกหัดครูอาชีวศึกษา
พ.ศ. 2509 ได้ขยายหลักสูตร 2 ปี เป็น 3 ปี และได้ยุบแผนกช่างไม้ครุภัณฑ์คงเหลือ 6 แผนก
พ.ศ. 2510 บริเวณส่วนที่เป็นวังรพีพัฒน์ได้ถูกรื้อ เป็นหอประชุมหรืออาคารเอนกประสงค์ในปัจจุบัน
พ.ศ. 2518 วิทยาลัยครูอาชีวศึกษาจึงได้เปลี่ยนเป็นวิทยาเขตเทเวศร์ เป็น 1 ใน 31 วิทยาเขต ที่สังกัดสถาบันเทคโนโลยีราชมงคล เปิดสอน หลักสูตรระดับ ปวส. และ ปม. และได้จัดตั้งคณะวิศวกรรมเทคโนโลยี ณ สถานที่แห่งนี้ด้วยซึ่งเป็นคณะที่เปิดสอนระดับปริญญาตรี สาขาช่างอุตสาหกรรม สาขาวิศวกรรมศาสตร์ และสาขาคุรุศาสตร์อุตสาหกรรม
พ.ศ. 2524 วิทยาเขตเทเวศร์ได้งดการผลิตนักศึกษาระดับ ปวส. ไว้เป็นการชั่วคราวทั้งนี้เพื่อเร่งรัดผลิตนักศึกษาหลักสูตรปริญญาตรี และเพิ่มสาขาวิศวกรรมศาสตร์ และสาขาคุรุศาสตร์อุตสาหกรรม
พ.ศ. 2530 ได้มีนโยบายและจัดทำโครงการ การย้ายคณะต่างๆ ไปยังศูนย์กลางสถาบันเทคโนโลยีราชมงคล โดยมีพื้นที่ทั้งหมดประมาณ 740 ไร่
พ.ศ. 2532 คณะวิศวกรรมศาสตร์ ได้ลดการผลิตนักศึกษาหลักสูตรปริญญาตรี สาขาครุศาสตร์อุตสาหกรรมลง และเพิ่มสาขาวิศวกรรมศาสตร์ ตามความต้องการของตลาดแรงงานในปัจจุบัน
พ.ศ. 2533 อาคารและสิ่งก่อสร้างของคณะฯ ส่วนใหญ่ได้ก่อสร้างเสร็จรวม 15 หลัง ณ ศูนย์กลางสถาบันฯ ต. คลองหก อ.ธัญบุรี จ.ปทุมธานี
พ.ศ. 2533-35 ได้มีการปรับปรุงพื้นที่ และอาคารพร้อมจัดตั้งห้องปฏิบัติการของภาควิชาต่าง ๆ และทำการย้ายเครื่องมือ อุปกรณ์และครุภัณฑ์ จากวิทยาเขตเทเวศร์ ไปติดตั้งที่ศูนย์กลางสถาบันฯ จนกระทั่งสามารถย้ายการเรียนการสอนบางส่วนไปดำเนินการได้เมื่อปีการศึกษา 2536
พ.ศ. 2535 ได้ให้มีการจัดตั้ง คณะครุศาสตร์อุตสาหกรรม โดยแยกออกจากคณะวิศวกรรมศาสตร์ ตามที่คณะรัฐมนตรี เมื่อวันที่ 22 ธันวาคม พ.ศ. 2535 มีมติให้สถาบันเทคโนโลยีราชมงคล ร่วมกับทบวงมหาวิทยาลัย เพิ่มปริมาณการผลิตกำลังคน ในสาขาครุศาสตร์อุตสาหกรรมให้มากขึ้น เพื่อให้ทันต่อความต้องการ และสอดคล้องกับการพัฒนาประเทศ
พ.ศ. 2548 จากพระราชบัญญัติมหาวิทยาลัยเทคโนโลยีราชมงคล พ.ศ. 2548 ซึ่งพระบาทสมเด็จพระเจ้าอยู่หัวได้ทรงลงพระปรมาภิไธย เมื่อวันที่ 8 มกราคม 2548 และได้ประกาศใช้ในราชกิจจานุเบกษา เมื่อวันที่ 18 มกราคม 2548 พระราชบัญญัติดังกล่าว มีผลบังคับใช้ตั้งแต่ วันที่ 19 มกราคม 2548 มีผลให้สถาบันเทคโนโลยีราชมงคลเดิม ตามพระราชบัญญัติสถาบันเทคโนโลยีราชมงคล พ.ศ. 2518 ปรับเปลี่ยนเป็นมหาวิทยาลัยเทคโนโลยีราชมงคลทั้งเก้าแห่ง คณะวิศวกรรมศาสตร์
ได้เป็นคณะหนึ่งของ มหาวิทยาลัยเทคโนโลยีราชมงคลธัญบุรี
หน่วยงานและหลักสูตร

| หน่วยงาน | ระดับปริญญาตรี | ระดับปริญญาโท | ระดับปริญญาเอก |
| --- | --- | --- | --- |
|  ภาควิชาวิศวกรรมโยธา  |  หลักสูตรวิศวกรรมศาสตรบัณฑิต สาขาวิศวกรรมโยธา  สาขาวิศวกรรมสำรวจ  สาขาวิศวกรรมสิ่งแวดล้อม |  หลักสูตรวิศวกรรมศาสตรมหาบัณฑิต สาขาวิศวกรรมโยธา |  |
|  ภาควิชาวิศวกรรมไฟฟ้า เก็บถาวร 2009-02-21 ที่ เวย์แบ็กแมชชีน  |  หลักสูตรวิศวกรรมศาสตรบัณฑิต สาขาวิศวกรรมไฟฟ้า |  หลักสูตรวิศวกรรมศาสตรมหาบัณฑิต สาขาวิศวกรรมไฟฟ้า |  |
|  ภาควิชาวิศวกรรมเครื่องกล เก็บถาวร 2010-03-01 ที่ เวย์แบ็กแมชชีน  |  หลักสูตรวิศวกรรมศาสตรบัณฑิต สาขาวิศวกรรมเครื่องกล |  หลักสูตรวิศวกรรมศาสตรมหาบัณฑิต สาขาวิศวกรรมเครื่องกล |  |
| ภาควิชาวิศวกรรมอุตสาหการ เก็บถาวร 2010-03-01 ที่ เวย์แบ็กแมชชีน  |  หลักสูตรวิศวกรรมศาสตรบัณฑิต สาขาวิศวกรรมอุตสาหการ |  หลักสูตรวิศวกรรมศาสตรมหาบัณฑิต สาขาวิศวกรรมอุตสาหการ  สาขาวิศวกรรมการผลิต |  |
|  ภาควิชาวิศวกรรมสิ่งทอ เก็บถาวร 2010-03-01 ที่ เวย์แบ็กแมชชีน  |  หลักสูตรวิศวกรรมศาสตรบัณฑิต สาขาสาขาวิศวกรรมสิ่งทอ  สาขาสาขาวิศวกรรมเคมีสิ่งทอ แขนงเคมีสิ่งทอ  สาขาสาขาวิศวกรรมเคมีสิ่งทอ แขนงการผลิตเส้นใยสังเคราะห์  สาขาสาขาวิศวกรรมเสื้อผ้า |  หลักสูตรวิศวกรรมศาสตรมหาบัณฑิต สาขาสาขาวิศวกรรมสิ่งทอ |  |
|  ภาควิชาวิศวกรรมอิเล็กทรอนิกส์และโทรคมนาคม เก็บถาวร 2008-10-13 ที่ เวย์แบ็กแมชชีน  |  หลักสูตรวิศวกรรมศาสตรบัณฑิต สาขาวิศวกรรมอิเล็กทรอนิกส์  สาขาวิศวกรรมโทรคมนาคม |  หลักสูตรวิศวกรรมศาสตรมหาบัณฑิต สาขาวิศวกรรมอิเล็กทรอนิกส์และโทรคมนาคม |  |
|  ภาควิชาวิศวกรรมเคมี[ลิงก์เสีย] |  หลักสูตรวิศวกรรมศาสตรบัณฑิต สาขาวิศวกรรมเคมี |  หลักสูตรวิศวกรรมศาสตรมหาบัณฑิต สาขาวิศวกรรมเคมี |  |
|  ภาควิชาวิศวกรรมเกษตร เก็บถาวร 2009-09-01 ที่ เวย์แบ็กแมชชีน  |  หลักสูตรวิศวกรรมศาสตรบัณฑิต สาขาวิศวกรรมจักรกลการเกษตร  สาขาวิศวกรรมกระบวนการหลังการเก็บเกี่ยว  สาขาวิศวกรรมดิน-น้ำ  สาขาวิศวกรรมอาหาร |  |  |
|  ภาควิชาวิศวกรรมคอมพิวเตอร์[ลิงก์เสีย] |  หลักสูตรวิศวกรรมศาสตรบัณฑิต สาขาวิศวกรรมคอมพิวเตอร์ |  |  |
|  ภาควิชาวิศวกรรมวัสดุและโลหะการ เก็บถาวร 2010-02-12 ที่ เวย์แบ็กแมชชีน  |  หลักสูตรวิศวกรรมศาสตรบัณฑิต สาขาวิศวกรรมพลาสติก  สาขาวิศวกรรมพอลิเมอร์ |  |  - |
อาคารภายในคณะวิศวกรรมศาสตร์

คณะวิศวกรรมศาสตร์ มหาวิทยาลัยเทคโนโลยีราชมงคลธัญบุรี ถือเป็นคณะที่มีพื้นที่ทำการสอนใหญ่ที่สุดในมหาวิทยาลัย และมีจำนวนอาคารที่ำทำการสอนมากที่สุด สามารถแบ่งกลุ่มอาคารได้ดังนี้
กลุ่มอาคารคณะวิศวกรรมศาสตร์
อาคารเรียนรวมคณะวิศวกรรมศาสตร์
อาคารเฉลิมพระเกียรติ 80 พรรษา 5 ธันวาคม พ.ศ. 2550
กลุ่มอาคารภาควิศวกรรมโยธา
อาคารภาควิศวกรรมโยธา
อาคารวิศวกรรมโครงสร้าง
อาคารวิศวกรรมสำรวจ - สิ่งแวดล้อม
อาคารวิศวกรรมแหล่งน้ำ
อาคารวิศวกรรมธรณีเทคนิค - ขนส่ง
กลุ่มอาคารภาควิชาวิศวกรรมไฟฟ้า
อาคารวิศวกรรมไฟฟ้า
อาคารวิศวกรรมไฟฟ้าแรงสูง
กลุ่มอาคารภาควิศวกรรมเครื่องกล
อาคารวิศวกรรมเครื่องกล 1,2,3
อาคารปฏิบัติการทดสอบกังหันลม
กลุ่มอาคารภาควิศวกรรมอุตสาหการ
อาคารวิศวกรรมอุตสาหการ
อาคารปฏิบัติการเครื่องมือกล
อาคารปฏิบัติงานพื้นฐานวิศวกรรม
กลุ่มอาคารภาควิศวกรรมสิ่งทอ
อาคารปฏิบัติการวิศวกรรมสิ่งทอ 1,2
อาคารปฏิบัติการวิศวกรรมเคมีสิ่งทอ
อาคารปฏิบัติการเครื่องผลิตไอน้ำ
อาคารปฏิบัตการวิศวกรรมเครื่องนุ่งห่ม
อาคารปฏิบัติการวิศวกรรมจัดการสิ่งทอ
กลุ่มอาคารภาควิชาวิศวกรรมอิเล็กทรอนิกส์และโทรคมนาคม
อาคารวิศวกรรมอิเล็กทรอนิกส์และโทรคมนาคม
กลุ่มอาคารภาควิชาวิศวกรรมเคมี
อาคารวิศวกรรมเคมี
กลุ่มอาคารภาควิชาวิศวกรรมเกษตร
อาคารวิศวกรรมเกษตร
อาคารปฏิบัติการวิศวกรรมอาหาร
อาคารปฏิบัติการวิศวกรรมจักรกลเกษตร
กลุ่มอาคารภาควิชาวิศวกรรมคอมพิวเตอร์
อาคารวิศวกรรมคอมพิวเตอร์
กลุ่มอาคารภาควิชาวิศวกรรมวัสดุและโลหะการ
อาคารวิศวกรรมวัสดุและโลหะการ
อาคารปฏิบัติการวิศวกรรมพลาสติก
บทกวีที่เกี่ยวข้อง

คณะวิศวกรรมศาสตร์เป็นหนึ่งในคณะแรกตั้งของ มหาวิทยาลัยเทคโนโลยีราชมงคลธัญบุรี ดังบทกวีที่ว่า
| 0 | 1 | 2 |
| --- | --- | --- |
| ราชมงคลธัญบุรีของเราเกิด |  | ถือกำเนิดสมศักดิ์ศรีมีเฉลย |
| เผยคณะวิศวกรรมนำหน้าเลย |  | คู่มือเฉลยผลงานมากภาคภูมิใจ |
การวิจัยและหน่วยวิจัย

ศูนย์เทคโนโลยีเครื่องจักรกลอัตโนมัติ
ศูนย์วิจัยเทคโนโลยีเสื้อผ้าและสิ่งทอ
ศูนย์วิจัยเทคโนโลยีพลาสติก
แหล่งข้อมูลอื่น

คณะวิศวกรรมศาสตร์ มหาวิทยาลัยเทคโนโลยีราชมงคลธัญบุรี
| ด ค กมหาวิทยาลัยเทคโนโลยีราชมงคลธัญบุรี |
| --- | --- | --- |
| คณะ | วิศวกรรมศาสตร์ • บริหารธุรกิจ • เทคโนโลยีคหกรรมศาสตร์ • ศิลปกรรมศาสตร์ • เทคโนโลยีการเกษตร • ครุศาสตร์อุตสาหกรรม • วิทยาศาสตร์และเทคโนโลยี • เทคโนโลยีสื่อสารมวลชน • ศิลปศาสตร์ • สถาปัตยกรรมศาสตร์ • การแพทย์บูรณาการ • พยาบาลศาสตร์ |  |
| โรงเรียนสาธิต | โรงเรียนสาธิตอนุบาลราชมงคลธัญบุรี • โรงเรียนสาธิตนวัตกรรมมหาวิทยาลัยเทคโนโลยีราชมงคลธัญบุรี |  |
หมวดหมู่ • โครงการ • สถานีย่อย
นาฏยศัพท์

นาฏยศัพท์  หมายถึง ศัพท์ที่ใช้เกี่ยวกับลักษณะท่ารำ ที่ใช้ในการฝึกหัดเพื่อแสดงโขน ละคร เป็นคำที่ใช้ในวงการนาฏศิลป์ไทย สามารถสื่อความหมายกันได้ทุกฝ่ายในการแสดงต่าง ๆ "นาฏย" หมายถึง เกี่ยวกับการฟ้อนรำ เกี่ยวกับการแสดงละคร "ศัพท์" หมายถึง เสียง คำ คำยากที่ต้องแปล เรื่อง เมื่อนำคำสองคำมารวมกัน ทำให้ได้ความหมายขึ้นมา
การศึกษาทางด้านนาฏศิลป์ไทย ไม่ว่าจะเป็นการแสดงโขน ละคร หรือระบำเบ็ดเตล็ดต่าง ๆ ก็ดี ท่าทางที่ผู้แสดงแสดงออกมานั้นย่อมมีความหมายเฉพาะ ยิ่งหากได้ศึกษาอย่างดีแล้ว อาจทำให้เข้าใจในเรื่องการแสดงมากยิ่งขึ้นทั้งในตัวผู้แสดงเอง และผู้ที่ชมการแสดงนั้น ๆ สิ่งที่เข้ามาประกอบเป็นท่าทางนาฏศิลป์ไทยนั้นก็คือ เรื่องของนาฏยศัพท์ ซึ่งแยกออกได้เป็นคำว่า "นาฏย" กับคำว่า "ศัพท์" ดังนี้
ประเภทของนาฏยศัพท์

แบ่งออกเป็น 3 ประเภท คือ
ศัพท์เสริม หมายถึง ศัพท์ที่ใช้เรียกเพื่อปรับปรุงท่าทีให้ถูกต้องสวยงาม เช่น กันวง ลดวง ส่งมือ ดึงมือ หักข้อ หลบศอก เปิดคาง กดคาง ทรงตัว เผ่นตัว ดึงไหล่ กดไหล่ ดึงเอว กดเกลียวข้าง ทับตัว หลบเข่า ถีบเข่า แข็งเข่า กันเข่า เปิดส้น ชักส้น
ศัพท์เสื่อม  หมายถึง ศัพท์ที่ใช้เรียกชื่อท่ารำหรือท่วงทีของผู้รำที่ไม่ถูกต้องตามมาตรฐาน เพื่อให้ผู้รำรู้ตัวและแก้ไขท่าทีของตนให้ดีขึ้น เช่น วงล้า วงคว่ำ วงเหยียด วงหัก วงล้น คอดื่ม คางไก่ ฟาดคอ เกร็งคอ หอบไหล่ ทรุดตัว ขย่มตัว เหลี่ยมล้า รำแอ้ รำลน รำเลื้อย รำล้ำจังหวะ รำหน่วงจังหวะ
และอื่นๆ
นาฏยภาษา

นาฏยภาษาหรือภาษาท่าทาง เป็นการสื่อสารอย่างหนึ่งที่ทั้งผู้ถ่ายทอดสาร (ผู้รำ) และผู้รับสาร (ผู้ชม) จำเป็นจะต้องเข้าใจตรงกัน จึงจะสามารถเข้าใจในความหมายของการแสดงออกนั้นได้อย่างถูกต้อง
การถ่ายทอดภาษาด้วยการเคลื่อนไหวของร่างกายนี้ ชาวสยามเรารู้จักใช้และเข้าใจกันมานานแล้ว จึงทำให้ภาษาการฟ้อนรำนี้พัฒนาด้วยกระบวนการทางอารยธรรมจนกลายเป็น "วิจิตรศิลป์" ดังนั้น อารยชนผู้ที่จะสามารถเข้าใจในภาษาท่าทางเหล่านี้ก็จะต้องทำความเข้าใจให้ตรงกับผู้รำเสียก่อน จึงจะสามารถดูละครรำของไทย
โรงเรียนประสาทวิทยาคาร

| โรงเรียนประสาทวิทยาคาร จังหวัดสุรินทร์ Prasat Wittayakarn School> ที่ตั้ง |
| --- | --- |
ถนนสุรินทร์-ช่องจอม ตำบลกังแอน อำเภอปราสาท จังหวัดสุรินทร์.
ข้อมูล
ชื่ออื่น: ป.ว.ค. P.W.K
ประเภท: รัฐบาล
คำขวัญ: ทนฺโต เสฏโฐ มนุส เสสุ  (ผู้ฝึกตนดีแล้วเป็นผู้ประเสริฐในหมู่มนุษย์) 
สถาปนา: 8 พฤษภาคม พ.ศ. 2513
หน่วยงานกำกับ: กระทรวงศึกษาธิการ
ผู้อำนวยการ: นายชนะศึก จินดาศรี
ระดับปีที่จัดการศึกษา: มัธยมศึกษา
จำนวนนักเรียน: 3,161 คน
สี:   แสด –   ขาว
เพลง: มาร์ชประสาทวิทยาคาร
เว็บไซต์: www.pwk.ac.th 
โรงเรียนประสาทวิทยาคาร เป็นโรงเรียนมัธยมศึกษาขนาดใหญ่พิเศษในอำเภอปราสาท จังหวัดสุรินทร์ ประเภทสหวิทยา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
แหล่งข้อมูลอื่น

เว็บไซต์โรงเรียนอย่างเป็นทางการ
ราชอาณาจักรอิรัก

ราชอาณาจักรอิรัก (อาหรับ: المملكة العراقية; อังกฤษ: Kingdom of Iraq) เป็นรัฐที่ดำรงอยู่ในตะวันออกกลางระหว่างค.ศ. 1932–1958 ราชอาณาจักรอิรักสถาปนาขึ้นเมื่อวันที่ 23 สิงหาคม ค.ศ. 1922 หลังจักรวรรดิออตโตมันพ่ายแพ้ในการทัพเมโสโปเตเมียในสงครามโลกครั้งที่หนึ่ง หลังจากนั้นสันนิบาตชาติมอบหมายให้ดินแดนเมโสโปเตเมียอยู่ใต้อาณัติของสหราชอาณาจักร แต่การลุกฮือในอิรักในปีค.ศ. 1920 ทำให้สหราชอาณาจักรต้องยอมลงนามในสนธิสัญญาเพื่อมอบอำนาจการปกครองตนเองให้แก่อิรัก ในช่วงแรกราชอาณาจักรอิรักภายใต้การปกครองของราชวงศ์ฮัชไมต์ประสบปัญหาด้านศาสนาและเชื้อชาติ นำไปสู่รัฐประหารในปี ค.ศ. 1936 ที่ทำให้การปกครองยิ่งไม่มีเสถียรภาพ
ในช่วงสงครามโลกครั้งที่สอง รัฐบาลอิรักนำโดยมกุฎราชกุมารอับดัลอิละฮ์แห่งอิรักถูกล้มล้างโดยกลุ่มนายทหารนิยมฟาสซิสต์ แต่ไม่นานก็พ่ายแพ้ให้แก่ฝ่ายสัมพันธมิตรในสงครามอังกฤษ-อิรัก จากนั้นอิรักกลายเป็นฐานของฝ่ายสัมพันธมิตรในการโจมตีซีเรียใต้อาณัติของฝรั่งเศสวิชีและรุกรานอิหร่าน ช่วงปลายสงคราม อิรักเป็นสมาชิกสหประชาชาติและสมาชิกก่อตั้งสันนิบาตอาหรับ ในปี ค.ศ. 1948 อิรักเป็นชาติหนึ่งที่ทำสงครามกับอิสราเอล ซึ่งจบลงด้วยชัยชนะของอิสราเอล
เดือนกุมภาพันธ์ ค.ศ. 1958 สมเด็จพระราชาธิบดีฮุสเซนแห่งจอร์แดนกับมกุฎราชกุมารอับดัลอิละฮ์ตกลงที่จะจัดตั้งสหภาพชื่อสหพันธรัฐอาหรับ เพื่อตอบโต้ฝ่ายอียิปต์กับซีเรียที่รวมตัวเป็นสหสาธารณรัฐอาหรับที่มีแนวคิดแบบนาสเซอร์ แต่สหพันธรัฐนี้คงอยู่ได้ไม่นานเนื่องจากระบอบกษัตริย์ถูกโค่นล้มโดยอิบด์ อัล-คะริม กอซิมในเดือนกรกฎาคม ปีเดียวกัน
พระมหากษัตริย์แห่งราชอาณาจักรอิรัก

| 0 | 1 | 2 | 3 | 4 |
| --- | --- | --- | --- | --- |
|   | พระปรมาภิไธย | พระบรมราชสมภพ | สวรรคต | สมเด็จพระบรมราชินี |
|  | พระเจ้าฟัยศ็อลที่ 1 แห่งอิรัก | 23 สิงหาคม พ.ศ. 246423 สิงหาคม พ.ศ. 2464 | 8 กันยายน พ.ศ. 24768 กันยายน พ.ศ. 2476 | สมเด็จพระราชินีฮะซัยมาแห่งอิรัก |

|  | พระเจ้าฆอซีแห่งอิรัก | 8 กันยายน พ.ศ. 24768 กันยายน พ.ศ. 2476 | 4 เมษายน พ.ศ. 24824 เมษายน พ.ศ. 2482 | สมเด็จพระราชินีอะลียะฮ์แห่งอิรัก |

|  | พระเจ้าฟัยศ็อลที่ 2 แห่งอิรัก | 4 เมษายน พ.ศ. 24824 เมษายน พ.ศ. 2482 | 14 กรกฎาคม พ.ศ. 250114 กรกฎาคม พ.ศ. 2501 | เจ้าหญิงซาบิฮา ฟาซิละ ฮานิม สุลต่านแห่งอิรัก |
ดูเพิ่ม

ข้อตกลงซานเรโม
แหล่งข้อมูลอื่น

Constitution of the Kingdom of Iraq
สหภาพไอบีเรีย

สหภาพไอบีเรีย (สเปน: Unión Ibérica; โปรตุเกส: União Ibérica) เป็นสหราชวงศ์ระหว่างราชอาณาจักรสเปนและราชอาณาจักรโปรตุเกสภายใต้ราชบัลลังก์สเปนในช่วงปีค.ศ. 1580 จนถึง ค.ศ. 1640 ซึ่งได้รวมเอาดินแดนทั้งหมดในคาบสมุทรไอบีเรียรวมถึงดินแดนโพ้นทะเลในอาณัติของโปรตุเกสทั้งหมดมาอยู่ภายใต้การควบคุมของพระมหากษัตริย์สเปนของฮาพส์บวร์ค ซึ่งได้แก่ พระเจ้าเฟลิเปที่ 2 พระเจ้าเฟลิเปที่ 3 และพระเจ้าเฟลิเปที่ 4 การรวมราชวงศ์นั้นเริ่มขึ้นในช่วงวิกฤติการณ์สืบราชบัลลังก์โปรตุเกสใน ค.ศ. 1580 ต่อเนื่องยังสงครามการสืบราชบัลลังก์โปรตุเกส และสิ้นสุดลงภายหลังสงครามฟื้นฟูโปรตุเกสซึ่งได้มีการก่อตั้งราชวงศ์บรากังซาเพื่อปกครองโปรตุเกส
พระมหากษัตริย์สเปนของฮาพส์บวร์คเป็นเพียงองค์ประกอบเดียวที่เชื่อมต่อระหว่างอาณาจักรและดินแดนต่าง ๆ โดยปกครองถึง 6 รัฐบาลในกัสติยา อารากอน โปรตุเกส อิตาลี ฟลานเดอส์ และหมู่เกาะอินดีส โดยที่รัฐบาลและกฎหมายต่าง ๆ ของแต่ละอาณาจักรนั้นยังมีความเป็นอิสระจากกัน
คณะครุศาสตร์อุตสาหกรรม มหาวิทยาลัยเทคโนโลยีราชมงคลสุวรรณภูมิ

| --- | --- |
สถาปนา: พ.ศ. 2536 (วิทยาเขตสุพรรณบุรี) พ.ศ. 2550 (คณะ)
คณบดี: ผศ.เพิ่มศักดิ์ อยู่เป็นสุข
ที่อยู่: 450 หมู่ 6 ถนนสุพรรณบุรี-ชัยนาท ตำบลย่านยาว อำเภอสามชุก จังหวัดสุพรรณบุรี
เว็บไซต์: http://www.education.rmutsb.ac.th
คณะครุศาสตร์อุตสาหกรรม มหาวิทยาลัยเทคโนโลยีราชมงคลสุวรรณภูมิ (เดิมคือ วิทยาเขตสุพรรณบุรี) เป็นคณะในสังกัดมหาวิทยาลัยเทคโนโลยีราชมงคลสุวรรณภูมิ ตั้งอยู่ที่ตำบลย่านยาว อำเภอสามชุก จังหวัดสุพรรณบุรี
ประวัติ > วิทยาเขตสุพรรณบุรี

วิทยาเขตสุพรรณบุรี จัดตั้งขึ้นเป็นวิทยาเขตในสังกัดสถาบันเทคโนโลยีราชมงคล กระทรวงศึกษาธิการ เมื่อปี พ.ศ. 2536  โดยแนวความคิดของนายบรรหาร ศิลปอาชา สมาชิกสภาผู้แทนราษฎรจังหวัดสุพรรณบุรี (ในขณะนั้น) ได้เสนอต่อกระทรวงศึกษาธิการจัดตั้งวิทยาเขต สังกัดสถาบันเทคโนโลยีราชมงคล ที่จังหวัดสุพรรณบุรี เพื่อเป็นการรองรับการขยายตัวทางด้านอุตสาหกรรมในภูมิภาคตะวันตกของประเทศไทย ซึ่งจังหวัดสุพรรณบุรี มีเส้นทางในการคมนาคมที่สะดวกและติดต่อกับจังหวัดที่มีความเจริญด้านอุตสาหกรรม เช่น กาญจนบุรี นครปฐม ราชบุรี อ่างทอง สิงห์บุรี พระนครศรีอยุธยา ชัยนาท และเพื่อเป็นการกระจายโอกาสทางการศึกษาออกสู่ชนบท
วิทยาเขตสุพรรณบุรี ได้ประกอบพิธีวางศิลาฤกษ์ เมื่อวันที่ 25 พฤษภาคม พ.ศ. 2539 โดยนายบรรหาร ศิลปอาชา ให้เกียรติเป็นประธานในพิธี
ต่อมาในปี พ.ศ. 2548 ได้มีการจัดตั้งมหาวิทยาลัยเทคโนโลยีราชมงคล 9 แห่งทั่วประเทศ วิทยาเขตสุพรรณบุรี จึงได้โอนกิจการมาสังกัดมหาวิทยาลัยเทคโนโลยีราชมงคลสุวรรณภูมิ
ประวัติ > คณะครุศาสตร์อุตสาหกรรม

ปัจจุบันมหาวิทยาลัยเทคโนโลยีราชมงคลสุวรรณภูมิ ได้จัดตั้งคณะครุศาสตร์อุตสาหกรรมขึ้น โดยใช้สถานที่ตั้งของวิทยาเขตสุพรรณบุรีเป็นสถานที่จัดการเรียนการสอน และเป็นสำนักงานของคณะ จึงเป็นการยุบเลิกวิทยาเขตสุพรรณบุรีไปโดยปริยาย
พื้นที่ของวิทยาเขต

วิทยาเขตสุพรรณบุรี มีพื้นที่แบ่งเป็น 2 เขต คือ เขตที่ 1 มีพื้นที่ 103 ไร่ ตั้งอยู่เลขที่ 450 หมู่ 6 ถนนสุพรรณบุรี-ชัยนาท ตำบลย่านยาว อำเภอสามชุก จังหวัดสุพรรณบุรี เป็นพื้นที่จัดการเรียนการสอนในคณะวิชาบริหารธุรกิจ คณะวิชาไฟฟ้า คณะวิชาโยธา และเขตที่ 2 มีพื้นที่ 401 ไร่ อยู่ห่างจากพื้นที่ เขตที่ 1 ประมาณ 2 กิโลเมตร เป็นพื้นที่จัดการเรียนการสอนในคณะวิชาไฟฟ้าและคณะวิชาเครื่องกล เริ่มเปิดรับนักศึกษาระดับปริญญาตรี ตั้งแต่ปีการศึกษา 2542 เป็นต้นมา
เอสปีรีตูซานโต

| สมญา: ซานโต> ภูมิศาสตร์ |
| --- | --- |
ที่ตั้ง: จังหวัดซานมา, วานูอาตู
พิกัด: 15°15′S 166°50′E﻿ / ﻿15.250°S 166.833°E﻿ / -15.250; 166.833
กลุ่มเกาะ: New Hebrides
จุดสูงสุด: ตาบเวมาซานา
การปกครอง

ประชากรศาสตร์
ประชากร: 39,606
เกาะเอสปีรีตูซานโต (สเปน: Espiritu Santo) หรือเรียกอีกชื่อว่า ซานโต เป็นเกาะที่ใหญ่ที่สุดของ ประเทศวานูอาตู โดยมีพื้นที่ 3,955.5 ตร.กม. (1,527.2 ตร.ไมล์) และมีประชากรราว 40,000 คน (ค.ศ. 2009). มีทิวเขาอยู่ทางชายฝั่งตะวันตกของตัวเกาะ ยอดสูงสุดชื่อ ตาบเวมาซานา สูง 1879 ม. (6165 ฟุต)
ในช่วงสงครามโลกครั้งที่สอง เป็นที่ตั้งฐานทัพบกและฐานทัพเรือของสหรัฐอเมริกา
แหล่งข้อมูลอื่น

Espirtu Santo tourism เก็บถาวร 2010-03-05 ที่ เวย์แบ็กแมชชีน
เกาะเตเนริเฟ

| เตเนริเฟ |
| --- | --- |
เกาะ
ตามเข็มนาฬิกาจากซ้ายบนสุด : Dracaena draco, โรเกสเดอานากา, อุทยานแห่งชาติเตย์เด, หอประชุมเตเนริเฟ และบ้านแบบกานาเรีย
   ธง
ตำแหน่งของเตเนริเฟ
พิกัด: 28°16′7″N 16°36′20″W﻿ / ﻿28.26861°N 16.60556°W﻿ / 28.26861; -16.60556
ประเทศ:  สเปน
แคว้นปกครองตนเอง:  แคว้นกานาเรียส
จังหวัด: ซานตากรุซเดเตเนริเฟ
เมืองหลวงและเมืองที่ใหญ่ที่สุด: ซานตากรุซเดเตเนริเฟ (ประชากร 221,956)
พื้นที่
 • ทั้งหมด: 2,034 ตร.กม. (785 ตร.ไมล์)
ประชากร (2010)
 • ทั้งหมด: 906,854 คน
 • ความหนาแน่น: 435 คน/ตร.กม. (1,130 คน/ตร.ไมล์)
 • เชื้อชาติ: สเปน และกลุ่มเชื้อชาติอื่นอีกเล็กน้อย
เขตเวลา: UTC0 (UTC)
 • ฤดูร้อน  (เวลาออมแสง): UTC+1 (UTC+1)
จุดสูงสุด: เตย์เด (3,718 เมตร (12,198 ฟุต))
เว็บไซต์: www.tenerife.es
เตเนริเฟ (สเปน: Tenerife) เป็นเกาะที่ใหญ่ที่สุดและมีประชากรมากที่สุด ใน 7 เกาะของแคว้นกานาเรียส ของสเปน มีเนื้อที่  2,034.38 ตารางกิโลเมตร (785.47 ตารางไมล์) และมีประชากร 906,854 คน คิดเป็นร้อยละ 43 ของประชากรในแคว้นกานาเรียส และยังเป็นเกาะที่มีประชากรมากที่สุดของประเทศสเปน มีนักท่องเที่ยวเดินทางมายังเกาะนี้ราว 5 ล้านคนต่อปี มากกว่าเกาะใดในแคว้นกานาเรียส มีการจัดเทศกาลซานตากรุซเดเตเนริเฟ มีสนามบิน 2 แห่ง เป็นศูนย์กลางการท่องเที่ยวและเศรษฐกิจของหมู่เกาะ เมืองหลักของเกาะชื่อ ซานตากรุซเดเตเนริเฟ
มีมหาวิทยาลัยลาลากูนา ที่ก่อตั้งในปี ค.ศ. 1792 และเป็นมหาวิทยาลัยที่เก่าแก่ที่สุดในแคว้นกานาเรียส เมืองซานกริสโตบัลเดลาลากูนาได้รับขึ้นชื่อเป็นมรดกโลกเป็นแห่งที่ 2 ของเกาะ และเป็นแห่งที่ 3 ของแคว้นกานาเรียส เมืองลาลากูนาเป็นเมืองหลวงของแคว้นกานาเรียสจนกระทั่งซานตากรุซเป็นเมืองหลวงใน ค.ศ. 1833 เตเรนีเฟยังมีจุดสูงสุดของสเปน เป็นมรดกโลกที่เป็นภูเขาไฟที่ใหญ่ที่สุดอันดับ 3 ของโลก ที่ชื่อ เอลเตย์เด
โรงเรียนบรมราชินีนาถราชวิทยาลัย

| โรงเรียนบรมราชินีนาถราชวิทยาลัย Queen College |
| --- | --- |

ที่ตั้ง
170 หมู่ 2 ตำบลอ่างหิน อำเภอปากท่อ จังหวัดราชบุรี 70140
พิกัด: 13°26′04″N 99°37′56″E﻿ / ﻿13.434334°N 99.632347°E﻿ / 13.434334; 99.632347
ข้อมูล
ชื่ออื่น: บ.ร.ร.
ประเภท: โรงเรียนมัธยมศึกษาขนาดใหญ่ โรงเรียนวัตถุประสงค์พิเศษ โรงเรียนเฉลิมพระเกียรติสมเด็จพระนางเจ้าสิริกิติ์พระบรมราชินีนาถ
คำขวัญ: ความเป็นเลิศทางวิชาการและคุณธรรม   นิมิตฺตํ สาธุ รูปานํ กตญฺญู กตเวทิตา  (ความกตัญญูกตเวที เป็นเครื่องหมายของคนดี) 
สถาปนา: 5 สิงหาคม พ.ศ. 2535 (32 ปี 99 วัน)
เขตการศึกษา: สำนักงานเขตพื้นที่การศึกษามัธยมศึกษาเขต 8
หน่วยงานกำกับ: กระทรวงศึกษาธิการ
รหัส: รหัสโรงเรียน 10 หลัก : 1070480381  รหัส Smis 8 หลัก :  70012009   รหัส Obec 6 หลัก :  480381
ผู้อำนวยการ: นายคม  พิริยวุฒิกรอุดม
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ  ภาษาจีน  ภาษาเกาหลี
สี:    สีฟ้า - เทา
เพลง: ราชวิทยาลัยในฝัน
ต้นไม้: ราชพฤกษ์
เว็บไซต์: http://www.qc.ac.th
อาคารเฉลิมพระเกียรติโรงเรียนบรมราชินีนาถราชวิทยาลัย
โรงเรียนบรมราชินีนาถราชวิทยาลัย เป็นโรงเรียนในโครงการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เดิมชื่อ "โรงเรียนเตรียมอุดมศึกษา ราชบุรี"
กระทรวงศึกษาธิการประกาศจัดตั้งเมื่อวันที่ 4 มิถุนายน 2535 ในสมัยที่ พล.อ.อ.สมบุญ ระหงษ์ เป็นรัฐมนตรีว่าการกระทรวงศึกษาธิการ และ ดร.โกวิท  วรพิพัฒน์ เป็นอธิบดีกรมสามัญศึกษา ซึ่งเป็นโรงเรียนสหศึกษาแบบประจำรับนักเรียนตั้งแต่ระดับมัธยมศึกษาปีที่ 1 ถึงชั้นมัธยมศึกษาปีที่ 6 โรงเรียนมีเนื้อที่ 75 ไร่ 1 งาน 72 ตารางวา ได้รับบริจาคจากนายวัลลภ  เจียรวนนนท์ และนายเชิดชัย เรียรวนนท์ ซึ่งเป็นเจ้าของบริษัทมัลติอโกร ราชบุรี โดยประสงค์จะมอบให้กรมสามัญศึกษาสร้างโรงเรียนเพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ วาระที่มีพระชนมายุ 60 พรรษา กรมสามัญศึกษาจึงจัดให้เป็นสาขาของ "โรงเรียนเตรียมอุดมศึกษา" และให้ผู้บริหารโรงเรียนเตรียมอุดมศึกษาขณะนั้น คือ คุณหญิงพรรณี กาญจนะวสิต เป็นผู้บริหารโรงเรียนเตรียมอุดมศึกษา ราชบุรี อีกตำแหน่งหนึ่ง
วันที่ 5 สิงหาคม 2535 โรงเรียนได้รับพระกรุณาธิคุณจากสมเด็จพระนางเจ้าสิริกิติ์ พระบรมราชินีนาถ พระราชทานชื่อโรงเรียนใหม่ว่า "โรงเรียนบรมราชินีนาถราชวิทยาลัย" และมีพระบรมราชานุญาตให้ประดับตราสัญลักษณ์ในปีมหามงคลเฉลิมพระชนมพรรษา 5 รอบ ที่อาคารเฉลิมพระเกียรติ ซุ้มประตูโรงเรียน และใช้เป็นตราประจำโรงเรียน
ห้องพยาบาลของโรงเรียน
ประวัติ

พ.ศ. 2535 ดร.โกวิท วรพิพัฒน์ อธิบดีกรมสามัญศึกษา ได้รับบริจาคที่ดิน จำนวน 75 ไร่ 2 งาน 66 ตารางวา จาก ดร.วัลลภ เจียรวนนท์ และคุณเชิดชัย เจียรวนนท์ นำเข้าโครงการจัดตั้งโรงเรียนมัธยมศึกษาเฉลิมพระเกียรติ ในมหามงคลสมัยที่ สมเด็จพระนางเจ้าสิริกิติ์ พระบรมราชินีนาถ ทรงเจริญพระชนมายุ 60 พรรษา
พ.ศ. 2536 โรงเรียนเปิดรับนักเรียนครั้งแรก จำนวน 3 ห้องเรียน รับนักเรียน 120 คน แยกเป็นนักเรียนชั้นมัธยมศึกษาปีที่ 1 จำนวน 2 ห้องเรียน 80 คน และชั้นมัธยมศึกษาปีที่ 4 แผนการเรียนวิทยาศาสตร์ 40 คน โดยได้รับความอนุเคราะห์จากบริษัทมัลติอโกร ราชบุรี จำกัด ให้ใช้สถานที่ของสนามกอฟล์ดรากอนฮิลล์เป็นอาคารเรียนชั่วคราวและอาคารหอพักนักเรียน
พ.ศ. 2537 โรงเรียนได้ย้ายมาอยู่ในที่ปัจจุบัน และรับนักเรียนเพิ่มขึ้น เป็นนักเรียนชั้นมัธยมศึกษาตอนต้น 6 ห้องเรียน จำนวนนักเรียน 240 คน ชั้นมัธยมศึกษาตอนปลายจำนวน 3 ห้องเรียน ชั้นมัธยมศึกษาปีที่ 4 แผนการเรียนวิทยาศาสตร์ จำนวน 1 ห้องเรียน และแผนการเรียนศิลป์- คำนวณ 1 ห้องเรียน ชั้นมัธยมศึกษาปีที่ 5 แผนการเรียนวิทยาศาสตร์ 1 ห้อง รวมจำนวนนักเรียนทั้งหมด 341 คน
พ.ศ. 2540 สมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินทรง เปิดอาคารเฉลิมพระเกียรติ และทรงวางศิลาฤกษ์อาคารหอประชุมของโรงเรียน ในครั้งนี้ นางอมรา เจียรวนนท์ และ นางปิติพร พิชัยวัฒนพงษ์ พร้อมด้วยครอบครัว ได้น้อมเกล้าฯ ถวายที่ที่ดินเพิ่มเติม จำนวน 40 ไร่ รวมเนื้อที่ทั้งหมด 115 ไร่ 2 งาน 66 ตารางวา
พ.ศ. 2556 ในปีการศึกษา1/2556 ทางโรงเรียนได้เปิดห้องเรียนพิเศษวิทยาศาสตร์ เป็นโครงการในความร่วมมือระหว่าง สำนักงานคณะกรรมการการศึกษาขั้นพื้นฐาน (สพฐ.) สำนักงานคณะกรรมการการอุดมศึกษา (สกอ.) สำนักงานพัฒนาวิทยาศาสตร์และเทคโนโลยีแห่งชาติ (สวทช.) และสถาบันส่งเสริมการสอนวิทยาศาสตร์และเทคโนโลยี (สสวท.) เพื่อเป็นการขยายฐานการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยีของประเทศ จำนวน 1 ห้องเรียน ในระดับชั้นมัธยมศึกษาปีที่ 1
ประวัติ > ทำเนียบผู้บริหารโรงเรียนบรมราชินีนาถราชวิทยาลัย

| ลำดับที่ | รายนามผู้อำนวยการ | วาระการดำรงตำแหน่ง |
| --- | --- | --- |
| 1 | คุณหญิงพรรณี กาญจนะวสิต   ผู้อำนวยการโรงเรียนเตรียมอุดมศึกษา ปฏิบัติหน้าที่ผู้บริหาร | พ.ศ. 2535 - 2540 |
| 2 | นางสาวสุมาลี เถียรทอง | พฤษภาคม 2540 –พฤศจิกายน 2543 |
| 3 | นางสาวอารีวรรณ เอมโกษา  | พฤศจิกายน 2543 –พฤศจิกายน 2546 |
| 4 | นายจุฬา จี้เพชร  | พฤศจิกายน 2546 –มีนาคม 2548 |
| 5 | นายนเรศ สายหล้า  | มีนาคม 2548 – เมษายน 2551 |
| 6 | นางอุไร เอี่ยมสอาด | เมษายน 2551- 30 กันยายน 2554 |
| 7 | นายประทีป  จำปาศรี | 1 ตุลาคม 2554 - 26 มกราคม 2558 |
| 8 | นายเฉลา  พวงมาลัย | 28 มกราคม 2558 - 30 กันยายน 2560 |

| 9 | นายสุรินทร์  สำลี | 1 พฤศจิกายน 2560 - 2563 |
อัตลักษณ์ของโรงเรียน

กตัญญูกตเวทีต่อผู้มีพระคุณ
เอกลักษณ์ประจำโรงเรียน

บรรยากาศเอื้อต่อการเรียนรู้
ด้านหน้าอาคารเรียน
ห้องพยาบาล
หน้าโรงเรียน
หน้าหอพักนักเรียนหญิง
หน้าหอพักนักเรียนชาย
เอกลักษณ์ประจำโรงเรียน > ตราประจำโรงเรียน

ตราประจำโรงเรียน : ตรามหามงคลเฉลิมพระเกียรติเฉลิมพระชนมพรรษา 5 รอบ สมเด็จพระนางเจ้าสิริกิติ์ พระบรมราชินีนาถ
เอกลักษณ์ประจำโรงเรียน > ต้นไม้ประจำโรงเรียน

ต้นไม้ประจำโรงเรียน : ราชพฤกษ์